# padout
## Brezhoneg
### Etimologiezh

    Eus pad hag -out.

### Verb

padout /ˈpɑː.dut/ verb gwan (displegadur); anv-gwan-verb: padet.
* Chom hep echuiñ e-pad ur pennad:
** Padout a ra pell. — (Jules Gros, Le trésor du breton parlé Deuxième Partie, 1970, p. 390.)
** — [...] : « sede tud amañ, leizh an ti anezho, ha ne ne badfent ket da selaou marvailhoù kaer ar vro ma krenfent gant ar riv ; [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 7.)
** — Ne badan ket gant ho mamm a zo bemdez o komz din eus an dañvad-se ; [...]". — (Fañch an Uhel, Kontadennoù ar Bobl/3, Al Liamm, 1988, p. 149.)
** A-wechoù ne baden ken gant ar chifet e vezen... — (VBUR, p. 11.)
* Padout gant ar c'hoant, ur c'hoant:
** Met kerkent ha ma voe troet e seulioù, Levenez, na bade ken gant ar c'hoant da c'hoût petra a oa er gambr difennet, a digoras an nor... — (Fañch an Uhel, Kontadennoù ar Bobl/1, Al Liamm, 1984, p. 278.)
* Padout gant ur boan, gouzañv.
** Ne oan ket kap da badoud gant ar boan-gein. — (Jules Gros, Le trésor du breton parlé Deuxième Partie, 1970, p. 421.)
** Amañ ne badfe den. — (Jules Gros, Le trésor du breton parlé Deuxième Partie, 1970, p. 390.)
** A-wechoù ne baden ken gant ar chifet e vezen... — (Jarl Priel, Va Buhez e Rusia, Al Liamm, 1955, p. 11.)
* Chom sioul
** Hemañ ne bad e revr neblec'h. — (Jules Gros, Le trésor du breton parlé Deuxième Partie, 1970, p. 390.)

#### Deveradoù

* a-bad
* dibad
* e-pad
* hirbad
* hirbadus
* padelezh
* padus
* padusted
* paduster
* peurbadelezh
* peurbadus

#### Troioù-lavar

* na badout ken

### Krennlavar

* Gallout a reer bezañ ha bezañ bet, met n'haller ket padout bepred.

#### Troidigezhioù

* galleg : 1) durer ; 2) endurer , souffrir , supporter